《夜泊建溪丰乐驿前三首 其二》
宋代·刘弇

鬖鬖彪弁吹颓鬓，戢戢悬鹑戒早寒。漂泊昔游堪冷笑，悠飏短梦迫惊湍。

霜潭傲险苍虬啸，月碛牵波翠筱团。十载南冠攲一叶，背人功业底无端。

作者简介：刘弇（1048-1102）字伟明，号云龙，安福（今属江西）人。元丰进士。知嘉州峨眉县，改太学博士。元符中，进南郊大礼赋，除秘书省正字。徽宗时，改著作佐郎、实录检讨官。崇宁元年卒，年五十五。《宋史》有传。著有《龙云集》三十二卷，词有《彊村丛书》本《云龙先生乐府》一卷。